கேள்வி: திருக்குறள் காலிங்கர் உரை - பெயர் வடிவங்கள் என்பது என்ன?
பதில்: இவரது பெயர் "காலிங்கர்" என்று பொதுவாக எழுதப்பட்டாலும், ச. தண்டபாணி தேசிகர் தம் "திருக்குறள் உரைக் களஞ்சியம்" நூலில் "காளிங்கர்" என்றே இப்பெயரை எழுதுகிறார். காலிங்கர் திருவள்ளுவரை "வள்ளுவக் கடவுள்" என்று அழைப்பது அவர் வள்ளுவர் மட்டில் கொண்டிருந்த பக்தியைக் காட்டுகிறது.
கேள்வி: திருக்குறள் காலிங்கர் உரை - காலிங்கரின் திருக்குறள் அமைப்பு என்பது என்ன?
பதில்: மணக்குடவர் திருக்குறளை அறத்துப்பால், பொருட்பால், காமத்துப்பால் என்று மூன்று பால்களாகப் பிரித்திருப்பது போலவே, காலிங்கரும் செய்கிறார்.
கேள்வி: திருக்குறள் காலிங்கர் உரை - காலிங்கர் அமைப்புப்படி இயலுக்குள் வரும் அதிகார வைப்பு முறை என்பது என்ன?
பதில்: திருக்குறளின் இயல்களில் வரும் அதிகார வைப்புகளிலும், அதிகார முறை வைப்புகளிலும் மணக்குடவர் போக்குக்கும் காலிங்கரின் போக்குக்கும் வேறுபாடுகள் உள்ளன. இனியவை கூறல் அடக்கமுடைமை அழுக்காறாமை வெஃகாமை புறங்கூறாமை ஆகிய ஐந்து அதிகாரங்களைத் துறவறவியலுள் முறையே 26, 27, 30, 31, 32 -ஆவது அதிகாரங்களாக மணக்குடவர் அமைத்துள்ளார். ஆனால், காலிங்கரும் பிற பழைய உரையாசிரியர்களும் இந்த அமைப்பு முறையை மாற்றி, இவற்றை இல்லறவியலில் முறையே 10, 13, 17, 18, 19 - ஆம் அதிகாரங்களாக அமைத்துள்ளார்கள். அதேபோல், மணக்குடவர் இல்லறவியலில் வாய்மை, வெகுளாமை, இன்னா செய்யாமை, கொல்லாமை, புலால் மறுத்தல், கள்ளாமை என்னும் அதிகாரங்களை முறையே 10, 16, 17, 18, 19, 20 ஆம் அதிகாரங்களாக அமைத்திருக்க, காலிங்கரும் பிற பழைய உரையாசிரியர்களும் அவற்றை மாற்றி, துறவறவியலில் முறையே 30, 31, 32, 33, 26, 29 -ஆம் அதிகாரங்களாக அமைத்துள்ளார்கள்.